Porfiri Krõlov
Porfiri Krõlov (vene Порфирий Никитич Крылов; 13. august 1850 - 27. detsember 1931) oli vene botaanik, geobotaanika rajajaid Venemaal. Õppis Kaasani ülikoolis. Ta uuris Uuralite ja Siberi floorat. Alates 1917. aastast oli Tomski ülikooli professor. Krõlov rajas Tomski botaanikaaia. Krõlov avaldas üle 60 teadusliku töö. Tema suurimad teosed on "Altai ja Tomski kubermangu floora" (7 köidet 1901—1914) ja "Lääne-Siberi floora" (12 köidet 1927—1964), milles on 1800 taimeliigi kirjeldused.